**Játssz labdaiskolát!**

Ez egy nagyon szórakoztató retró játék,melyet szüleitek is jól ismernek. Próbáljátok ki ti is!

A labdaiskolát fal mellett játszottuk, a játék lényege az volt, hogy a feladatsorban a labda elkapása egyre nehezedett.:

1. Először két kézzel a falhoz dobtuk, majd elkaptuk.

2. Falhoz dobás közben tapsoltunk egyet.

3. Falhoz dobás közben elöl-hátul tapsoltunk, majd elkaptuk a labdát.

4. Falhoz dobtuk a labdát, majd pattant egyet a földön és elkaptuk.

5. Egyik lábunkat megemelve, az alatt falhoz dobtuk a labdát, majd elkaptuk.

Pofozós: gyorsan egyszer, majd kétszer, stb. a falhoz ütöttük a labdát, majd elkaptuk.

Te magad is talalhatsz ki feladatot.

Mindegyikből 8 osztály volt, vagyis először egyszer, majd egymás után kétszer, majd háromszor, stb. kellett az egyes feladatokat megcsinálni. Ha valaki hibázott, a következő játékoson volt a sor. De egyedül sem unalmas a játék.

Jó szórakozást!